Diari Oficial de la Generalitat Valenciana


Sumari del DOGV 2794, del 18-07-1996 (1996/838829)

RESOLUCIÓ de 16 de maig de 1996, del conseller d'Obres Públiques, Urbanisme i Transports, per la qual s'aprova definitivament la modificació del Pla General de Villavieja (Castelló), relativa a la modificació d'una zona verda al c/ Calvari.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2794

Data del DOGV
:   18-07-1996

Secció del DOGV
:   ALTRES DISPOSICIONS

Número del document
:   1996/838829


Data del document
:   16-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 16 de maig de 1996, del conseller d'Obres Públiques, Urbanisme i Transports, per la qual s'aprova definitivament la modificació del Pla General de Villavieja (Castelló), relativa a la modificació d'una zona verda al c/ Calvari.   
Vist l'expedient relatiu a la modificació del Pla General zona verda c/ Calvari de Villavieja, i de conformitat amb els següents,  
Antecedents de fet  
Primer. El ple de l'Ajuntament de Villavieja, en la sessió de 4 de desembre de 1995, va acordar exposar al públic el projecte, i després es van publicar els anuncis corresponents en el periòdic Castellón Diario, de 14 de desembre de 1995, i en el Diari Oficial de la Generalitat Valenciana núm. 2.666, del 12 de gener de 1996. Conclòs el període d'informació al públic, durant el qual no es va presentar cap al·legació, el ple de l'Ajuntament va aprovar provisionalment el projecte el 27 de febrer de 1996.  
Aquesta modificació va rebre l'informe del president de la Comissió Territorial d'Urbanisme el 29 de desembre de 1996.  
Segon. El projecte consta de memòria i plànols.  
Tercer. El Pla General de Villavieja establia una comunicació entre la ZV-9 i el carrer Calvari, dins del sòl urbà, comunicació que travessava una edificació ja existent, que és propietat municipal i està en ruïnes. El pla va qualificar aquest pas de zona verda.  
La finalitat de la modificació és canviar la qualificació d'aqueixa xicoteta superfície (88 metres quadrats), que passa a tenir ús residencial.  
La modificació la justifica l'ajuntament assenyalant que l'ermita de Sant Sebastià (situada a la ZV-9) ja disposa d'accessos adequats, per la qual cosa sembla inapropiat crear un altre accés que trenque la continuïtat de les façanes al carrer. A més, es considera que l'anterior qualificació de zona verda era un error de trama, ja que la qualificació que li corresponia era la de vial.  
Per a compensar l'increment d'edificabilitat es qualifica d'espai lliure una superfície equivalent a la zona verda eliminada (88 m2).  
Quart: La Comissió Territorial d'Urbanisme de Castelló, reunida en sessió de 2 de maig de 1996, va emetre un informe favorable a l'aprovació definitiva d'aquest expedient. D'altra banda, d'acord amb el que disposa la disposició transitòria novena de la Llei Reguladora de l'Activitat Urbanística, el conseller d'Obres Públiques, Urbanisme i Transports, en exercici de les funcions que li corresponen al Consell Superior d'Urbanisme, en data 8 de maig de 1996, va emetre un informe favorable.  
Fonaments de dret  
Primer. L'enjudiciament que la resolució d'aprovació definitiva ha de fer d'aquesta modificació haurà de partir necessàriament del nou model de distribució de competències en l'aprovació del planejament general entre ajuntaments i comunitat autònoma establert per la Llei 6/1994, de 15 de novembre, Reguladora de l'Activitat Urbanística (a partir d'ara LRAU), en particular l'article 40. En aquest cas, el punt del pla que es modifica no incideix en cap les casos enumerats en els apartats del A al F de l'article 40.1 de la LRAU, per la qual cosa escaurà únicament dur a terme un control de legalitat, ja que, com indica el precepte legal esmentat, «la Generalitat no podrà aprovar definitivament els plans que incórreguen en infracció d'una disposició legal estatal o autonòmica». Més enllà d'aquest control de legalitat, la resolució tampoc no haurà de qüestionar la interpretació de l'interès públic local formulada pel municipi des de la representativitat que li confereix la seua legitimació democràtica, tal com exigeix l'article 40.2 de la LRAU.  
Segon. La tramitació de la modificació ha estat correcta, de conformitat amb el que estableixen l'article 38 i següents de la LRAU.  
Tercer. La documentació està completa, a l'efecte del compliment del que estableix l'article 27 de la LRAU.  
Quart. Aquesta modificació comporta una qualificació o ús urbanístic de zones verdes diferent, per la qual cosa està subjecta a tràmits especials:  
a) D'acord amb l'article 55.4 de la LRAU, es requereix informe favorable del Consell Superior d'Urbanisme. Mentre no es constituesca aquest òrgan, en aplicació de la disposició transitòria novena de la LRAU, la resolució definitiva sobre l'aprovació correspondrà al conseller.  
b) A més, i segons l'article 108.e de la Llei 10/1994, de 19 de desembre, de creació del Consell Jurídic Consultiu de la Comunitat Valenciana, quan es constituesca aquest òrgan, es requerirà també el seu dictamen previ.  
Cinquè. Quant al contingut de la modificació, cal assenyalar que la desafectació de la zona verda es veu compensada amb la creació d'una altra d'extensió igual i emplaçament similar, per la qual cosa es compleix el que disposa l'article 55.3 de la LRAU. A més, el canvi es justifica en criteris de racionalitat que s'aporten en la memòria justificativa, i de l'examen del document es comprova que la potestat de planejament s'ha exercit de conformitat amb les finalitats de l'article 2.2 de la LRAU, i que s'ajusta també a la resta de disposicions legals. Per tot això, no s'observa que hi haja cap obstacle a la seua aprovació.  
Sisè. El conseller d'Obres Públiques, Urbanisme i Transports és l'òrgan competent per a la resolució d'aquest expedient, d'acord amb l'article 6.d) del Decret 77/1996, de 16 d'abril, del Govern Valencià, que aprova el Reglament dels òrgans Urbanístics de la Generalitat Valenciana.  
Vists els preceptes legals esmentats i la resta de normativa aplicable, resolc  
Aprovar definitivament la modificació del Pla General de Villavieja (Castelló), relativa a la modificació d'una zona verda al c/ Calvari.  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.  
Contra aquesta resolució, que posa fi a la via administrativa, es podrà interposar un recurs contenciós administratiu, davant la sala contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació d'aquesta. Per a la interposició del recurs esmentat serà requisit imprescindible que prèviament el recurrent en comunique a aquest òrgan la interposició. Tot això de conformitat amb el que estableixen els articles 57.2.f) i 58 de la Llei reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici de poder interposar qualsevol altre recurs que estime oportú.  
València, 16 de maig de 1996.- El conseller d'Obres Públiques, Urbanisme i Transports: Luis Fernando Cartagena Travesedo.